CELEX: 32016R0665
Language: et
Date: 2016-04-26 00:00:00
Title: Komisjoni rakendusmäärus (EL) 2016/665, 26. aprill 2016, teatavate kaupade klassifitseerimise kohta kombineeritud nomenklatuuris

29.4.2016   
               
               
                  ET
               
               
                  Euroopa Liidu Teataja
               
               
                  L 115/22
               
            KOMISJONI RAKENDUSMÄÄRUS (EL) 2016/665,
      26. aprill 2016,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:
      
                  (1)
               
               
                  Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. aprill 2016
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektor
            
            Stephen QUEST
         
      
      
         (1)  EÜT L 256, 7.9.1987, lk 1.
      
         (2)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Käsielektriseade (nn liimipüstol) on kavandatud selleks, et kanda kuuma sulaliimi puidule ja muudele materjalidele. Seadme korpus on plastist ning selle vahetatav otsak on põhimetallist. Otsaku reguleerimine võimaldab liimivoolu muuta.
                     Seadme sisselülitamisel kuumeneb termostaatiliselt juhitav juurdevoolutoru, mis omakorda soojendab vahetatavat liimipulka (maksimaalne temperatuur 207 °C). Liim pehmeneb ja seda saab kanda liimitavatele materjalidele.
                     Seade on kavandatud kasutamiseks spetsialistidele, nt pakendi- ja mööblitööstuses või stendide montaažiks.
                     Vt pilti (*)
                     
                  
                  
                     8419 89 98 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8419 , 8419 89  ja 8419 89 98  sõnastusega.
                     Kuna seadme funktsiooni on kirjeldatud grupi 84 all, ei või seda klassifitseerida rubriigi 8205  mitteväärismetallist käsi-tööriistaks.
                     Ka ei või seda klassifitseerida rubriigi 8424  mehaaniliseks seadmeks vedelike või pulbrite pritsimiseks ja pihustamiseks ega pihustuspüstoliks, sest liimi ei pritsita ega pihustata.
                     Ka ei või seda klassifitseerida rubriigi 8516  elektrotermiliseks kodumajapidamisseadmeks, sest seade on kavandatud kasutamiseks spetsialistidele ega ole selline, mida tavaliselt kodumajapidamises kasutatakse (vt HSi selgitavad märkused, rubriik 8516 , punkt E).
                     Ka ei või seda klassifitseerida rubriigi 8465  tööpingiks puidu töötlemiseks, sest seade ei ole ette nähtud puidu töötlemiseks. Peale selle hoitakse seda käes, mitte ei paigaldata mujale (vt HSi selgitavad märkused, rubriik 8465 ).
                     Seade on kavandatud materjalide töötluseks temperatuuri muutmisel põhineva menetluse läbi, nimelt kuumutamisel (rubriigi 8419  alla kuuluv funktsioon), mis on selle peamine funktsioon, ning liimivoolu reguleerimiseks ja pinnale kandmiseks (mujal nimetamata iseseisev funktsioon).
                     Seega tuleb seade klassifitseerida CN-koodi 8419 89 98  alla kui muu elektriliselt kuumutatav seade materjalide töötluseks.
                  
               
            (*)  Pilt on üksnes illustreeriv.